CELEX: 32021R2266
Language: el
Date: 2021-12-17 00:00:00
Title: Εκτελεστικός κανονισμός (ΕΕ) 2021/2266 της Επιτροπής της 17ης Δεκεμβρίου 2021 για τη θέσπιση κανόνων εφαρμογής της οδηγίας 92/83/ΕΟΚ του Συμβουλίου όσον αφορά την πιστοποίηση και την αυτοπιστοποίηση ανεξάρτητων μικρών παραγωγών αλκοολούχων ποτών για σκοπούς ειδικών φόρων κατανάλωσης

20.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 455/26
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2266 ΤΗΣ ΕΠΙΤΡΟΠΗΣ
         της 17ης Δεκεμβρίου 2021
         για τη θέσπιση κανόνων εφαρμογής της οδηγίας 92/83/ΕΟΚ του Συμβουλίου όσον αφορά την πιστοποίηση και την αυτοπιστοποίηση ανεξάρτητων μικρών παραγωγών αλκοολούχων ποτών για σκοπούς ειδικών φόρων κατανάλωσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (1), και ιδίως το άρθρο 23α παράγραφος 4,
         Εκτιμώντας τα ακόλουθα:
         
                     (1)
                  
                  
                     Η οδηγία 92/83/ΕΟΚ καθορίζει τους όρους για τη διασφάλιση της εγκαθίδρυσης και της λειτουργίας της εσωτερικής αγοράς στον τομέα της φορολόγησης της αλκοόλης.
                  
               
                     (2)
                  
                  
                     Βάσει της οδηγίας (ΕΕ) 2020/1151 του Συμβουλίου (2), η οποία τροποποίησε την οδηγία 92/83/ΕΟΚ, επεκτάθηκε η δυνατότητα των κρατών μελών να εφαρμόζουν μειωμένους συντελεστές ειδικού φόρου κατανάλωσης, οι οποίοι ήταν διαθέσιμοι μόνο για τη μπύρα και την αιθυλική αλκοόλη που παράγονται σε μικρές ποσότητες από ανεξάρτητους μικρούς παραγωγούς, ώστε να συμπεριληφθούν και τα άλλα αλκοολούχα ποτά που παράγονται σε μικρές ποσότητες από ανεξάρτητους μικρούς παραγωγούς. Σύμφωνα με το άρθρο 23α παράγραφος 1 της οδηγίας 92/83/ΕΟΚ, τα κράτη μέλη υποχρεούνται, κατόπιν αιτήματος, να χορηγούν ετήσιο πιστοποιητικό στους ανεξάρτητους μικρούς παραγωγούς που είναι εγκατεστημένοι στο αντίστοιχο έδαφός τους με το οποίο επιβεβαιώνεται η ετήσια συνολική παραγωγή των παραγωγών, καθώς και η συμμόρφωσή τους με τα κριτήρια που ορίζονται στην οδηγία 92/83/ΕΟΚ (στο εξής: πιστοποιητικό). Για να διευκολύνεται η αναγνώριση του καθεστώτος των παραγωγών ως ανεξάρτητων μικρών παραγωγών σε όλα τα κράτη μέλη, πρέπει να χρησιμοποιείται κοινό έντυπο για το πιστοποιητικό.
                  
               
                     (3)
                  
                  
                     Είναι επιθυμητή η πιστοποίηση των ανεξάρτητων μικρών παραγωγών από το κράτος μέλος στο οποίο είναι εγκατεστημένος ο ανεξάρτητος μικρός παραγωγός. Προκειμένου να μειωθεί ο διοικητικός φόρτος, είναι σκόπιμο να προβλεφθεί αυτοπιστοποίηση από τον ανεξάρτητο μικρό παραγωγό, υπό την προϋπόθεση ότι τα κράτη μέλη έχουν λάβει τα κατάλληλα μέτρα για την πρόληψη της φοροδιαφυγής, της φοροαποφυγής ή της κατάχρησης του συστήματος.
                  
               
                     (4)
                  
                  
                     Στο διοικητικό έγγραφο για τη διακίνηση προϊόντων βάσει του κεφαλαίου IV ή V της οδηγίας 2008/118/ΕΚ του Συμβουλίου (3), όπως απαιτείται από το άρθρο 23α παράγραφος 1 της οδηγίας 92/83/ΕΟΚ, θα πρέπει να συμπεριλαμβάνεται παραπομπή στο πιστοποιητικό για τους ανεξάρτητους μικρούς παραγωγούς, προκειμένου να διευκολύνεται η αναγνώριση του καθεστώτος τους ως ανεξάρτητων μικρών παραγωγών.
                  
               
                     (5)
                  
                  
                     Προκειμένου να αποσαφηνιστεί ποια αποδεικτικά στοιχεία πρέπει να χρησιμοποιούνται από τους ανεξάρτητους μικρούς παραγωγούς στην περίπτωση της αυτοπιστοποίησής τους, είναι αναγκαίο να προσδιοριστούν οι πληροφορίες που πρέπει να περιλαμβάνονται στο διοικητικό έγγραφο και στο απλουστευμένο συνοδευτικό έγγραφο για τη διακίνηση προϊόντων βάσει του κεφαλαίου IV ή V της οδηγίας 2008/118/ΕΚ.
                  
               
                     (6)
                  
                  
                     Η εφαρμογή του παρόντος κανονισμού θα πρέπει να αναβληθεί έως την 1η Ιανουαρίου 2022, ώστε να ευθυγραμμιστεί με την εφαρμογή των εθνικών μέτρων που θεσπίστηκαν για τη μεταφορά της οδηγίας (ΕΕ) 2020/1151 στο εθνικό δίκαιο.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων κατανάλωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Πιστοποιητικό ανεξάρτητου μικρού παραγωγού
            Το έντυπο του πιστοποιητικού για τους ανεξάρτητους μικρούς παραγωγούς που αναφέρεται στο άρθρο 23α παράγραφος 1 της οδηγίας 92/83/ΕΟΚ (στο εξής: πιστοποιητικό) καθορίζεται στο παράρτημα του παρόντος κανονισμού.
         
         
            Άρθρο 2
            Παραπομπή στο πιστοποιητικό εντός του διοικητικού εγγράφου για τη διακίνηση προϊόντων βάσει του κεφαλαίου IV της οδηγίας 2008/118/ΕΚ
            Για τους σκοπούς της παραπομπής στο πιστοποιητικό εντός του διοικητικού εγγράφου για τη διακίνηση προϊόντων βάσει του κεφαλαίου IV της οδηγίας 2008/118/ΕΚ, οι πληροφορίες που πρέπει να περιλαμβάνονται στο διοικητικό έγγραφο, όπως ορίζονται στον πίνακα 1 του παραρτήματος I του κανονισμού (ΕΚ) αριθ. 684/2009 της Επιτροπής (4), είναι οι ακόλουθες:
            
                        α)
                     
                     
                        στο τετραγωνίδιο 17ιβ: «Το περιγραφόμενο προϊόν έχει παραχθεί από» ακολουθούμενο, κατά περίπτωση, από έναν εκ των ακόλουθων όρων:
                        
                                    α)
                                 
                                 
                                    «πιστοποιημένο ανεξάρτητο μικρό ζυθοποιείο»·
                                 
                              
                                    β)
                                 
                                 
                                    «πιστοποιημένο ανεξάρτητο μικρό οινοπαραγωγό»·
                                 
                              
                                    γ)
                                 
                                 
                                    «πιστοποιημένο ανεξάρτητο μικρό παραγωγό ποτών παρασκευαζόμενων με ζύμωση, εκτός του οίνου και της μπύρας»·
                                 
                              
                                    δ)
                                 
                                 
                                    «πιστοποιημένο ανεξάρτητο μικρό παραγωγό ενδιάμεσων προϊόντων»·
                                 
                              
                                    ε)
                                 
                                 
                                    «πιστοποιημένο ανεξάρτητο μικρό αποστακτήριο»·
                                 
                              
                  
                        β)
                     
                     
                        στο τετραγωνίδιο 18ε: ο τύπος του εγγράφου για το πιστοποιητικό·
                     
                  
                        γ)
                     
                     
                        στη θέση 18στ: ο αριθμός σειράς του πιστοποιητικού.
                     
                  
         
            Άρθρο 3
            Παραπομπή στο πιστοποιητικό εντός του διοικητικού εγγράφου για τη διακίνηση προϊόντων βάσει του κεφαλαίου V της οδηγίας 2008/118/ΕΚ
            
               1.   Για τους σκοπούς της παραπομπής στο πιστοποιητικό εντός του διοικητικού εγγράφου για τη διακίνηση προϊόντων βάσει του κεφαλαίου V της οδηγίας 2008/118/ΕΚ, οι πληροφορίες που πρέπει να αναγράφονται στο τετραγωνίδιο 14 του απλουστευμένου συνοδευτικού εγγράφου, όπως ορίζεται στον κανονισμό (ΕΟΚ) αριθ. 3649/92 της Επιτροπής (5), είναι ο αριθμός σειράς του πιστοποιητικού και ο όρος «πιστοποιητικό» ακολουθούμενος, ανάλογα με την περίπτωση, από έναν εκ των ακόλουθων όρων:
               
                           α)
                        
                        
                           «ανεξάρτητου μικρού ζυθοποιείου»·
                        
                     
                           β)
                        
                        
                           «ανεξάρτητου μικρού οινοπαραγωγού»·
                        
                     
                           γ)
                        
                        
                           «ανεξάρτητου μικρού παραγωγού ποτών παρασκευαζόμενων με ζύμωση, εκτός του οίνου και της μπύρας»·
                        
                     
                           δ)
                        
                        
                           «ανεξάρτητου μικρού παραγωγού ενδιάμεσων προϊόντων»·
                        
                     
                           ε)
                        
                        
                           «ανεξάρτητου μικρού αποστακτήριου».
                        
                     
            
               2.   Στις περιπτώσεις που η διακίνηση προϊόντων περιλαμβάνει διαφορετικά αλκοολούχα ποτά και προβλέπεται η επιβολή μειωμένου ειδικού φόρου κατανάλωσης μόνο σε ορισμένα ποτά, η εμπορική περιγραφή των αλκοολούχων ποτών που παράγονται από τον ανεξάρτητο μικρό παραγωγό αναγράφεται στο τετραγωνίδιο 14 του απλουστευμένου συνοδευτικού εγγράφου, όπως ορίζεται στον κανονισμό (ΕΟΚ) αριθ. 3649/92.
            
         
         
            Άρθρο 4
            Αυτοπιστοποίηση από ανεξάρτητους μικρούς παραγωγούς
            Στην περίπτωση που οι ανεξάρτητοι μικροί παραγωγοί εμπίπτουν στους ορισμούς του άρθρου 4 παράγραφος 2, του άρθρου 9α παράγραφος 2, του άρθρου 13α παράγραφος 4, του άρθρου 18α παράγραφος 3 ή του άρθρου 22 παράγραφος 2 της οδηγίας 92/83/ΕΟΚ, και τα κράτη μέλη επιτρέπουν στους ανεξάρτητους μικρούς παραγωγούς που είναι εγκατεστημένοι στο αντίστοιχο έδαφός τους να αυτοπιστοποιούνται, το καθεστώς των παραγωγών καθώς και η ετήσια παραγωγή τους δηλώνονται στο διοικητικό έγγραφο σύμφωνα με τα άρθρα 5 και 6 του παρόντος κανονισμού.
         
         
            Άρθρο 5
            Απαιτήσεις για τη συμπλήρωση του διοικητικού εγγράφου στην περίπτωση αυτοπιστοποίησης για τη διακίνηση προϊόντων βάσει του κεφαλαίου IV της οδηγίας 2008/118/ΕΚ
            
               1.   Για τη διακίνηση προϊόντων βάσει του κεφαλαίου IV της οδηγίας 2008/118/ΕΚ, το καθεστώς των ανεξάρτητων μικρών παραγωγών δηλώνεται στο τετραγωνίδιο 17ιβ του διοικητικού εγγράφου, όπως ορίζεται στον πίνακα 1 του παραρτήματος I του κανονισμού (ΕΚ) αριθ. 684/2009, με τους ακόλουθους όρους: «Με το παρόν πιστοποιείται ότι το περιγραφόμενο προϊόν έχει παραχθεί από» ακολουθούμενο, κατά περίπτωση, από έναν εκ των ακόλουθων όρων:
               
                           α)
                        
                        
                           «ανεξάρτητο μικρό ζυθοποιείο»·
                        
                     
                           β)
                        
                        
                           «ανεξάρτητο μικρό οινοπαραγωγό»·
                        
                     
                           γ)
                        
                        
                           «ανεξάρτητο μικρό παραγωγό ποτών παρασκευαζόμενων με ζύμωση, εκτός του οίνου και της μπύρας»·
                        
                     
                           δ)
                        
                        
                           «ανεξάρτητο μικρό παραγωγό ενδιάμεσων προϊόντων»·
                        
                     
                           ε)
                        
                        
                           «ανεξάρτητο μικρό αποστακτήριο».
                        
                     
            
               2.   Όταν ο αποστολέας των αλκοολούχων ποτών δεν είναι ο αυτοπιστοποιημένος ανεξάρτητος μικρός παραγωγός, ο αριθμός στο σύστημα ανταλλαγής δεδομένων σχετικά με τους ειδικούς φόρους κατανάλωσης που αναφέρεται στο άρθρο 19 παράγραφος 1 του κανονισμού (ΕΕ) αριθ. 389/2012 του Συμβουλίου (6) (στο εξής: αριθμός SEED) ή ο αριθμός φόρου προστιθέμενης αξίας (στο εξής: αριθμός ΦΠΑ) του παραγωγού δηλώνεται επίσης στο τετραγωνίδιο 17ιβ.
               Ο αριθμός SEED είναι ο αριθμός άδειας σχετικά με τους ειδικούς φόρους κατανάλωσης που χορηγείται από τις αρμόδιες αρχές που αναφέρονται στο άρθρο 19 παράγραφος 1 του κανονισμού (ΕΕ) αριθ. 389/2012. Ο αριθμός ΦΠΑ, όπως αναφέρεται στο άρθρο 214 της οδηγίας 2006/112/ΕΚ του Συμβουλίου (7), αναγράφεται μόνο όταν ο ανεξάρτητος μικρός παραγωγός δεν διαθέτει αριθμό SEED.
            
            
               3.   Η ετήσια παραγωγή αλκοολούχων ποτών του μικρού ανεξάρτητου παραγωγού δηλώνεται στο τετραγωνίδιο 17ιδ του διοικητικού εγγράφου, όπως ορίζεται στον πίνακα 1 του παραρτήματος I του κανονισμού (ΕΚ) αριθ. 684/2009. Η ποσότητα αναγράφεται σε εκατόλιτρα, εκτός από την περίπτωση της αιθυλικής αλκοόλης, η οποία αναγράφεται σε εκατόλιτρα καθαρής αλκοόλης.
            
         
         
            Άρθρο 6
            Απαιτήσεις για τη συμπλήρωση του διοικητικού εγγράφου στην περίπτωση αυτοπιστοποίησης για τη διακίνηση προϊόντων βάσει του κεφαλαίου V της οδηγίας 2008/118/ΕΚ
            Για τη διακίνηση προϊόντων βάσει του κεφαλαίου V της οδηγίας 2008/118/ΕΚ, οι ακόλουθες πληροφορίες δηλώνονται στο τετραγωνίδιο 14 του απλουστευμένου συνοδευτικού εγγράφου, όπως ορίζεται στον κανονισμό (ΕΟΚ) αριθ. 3649/92:
            
                        α)
                     
                     
                        το καθεστώς του ανεξάρτητου μικρού παραγωγού, με τους ακόλουθους όρους: «Με το παρόν πιστοποιείται ότι το περιγραφόμενο προϊόν έχει παραχθεί από» ακολουθούμενο, κατά περίπτωση, από έναν εκ των ακόλουθων όρων:
                        
                                    α)
                                 
                                 
                                    «ανεξάρτητο μικρό ζυθοποιείο»·
                                 
                              
                                    β)
                                 
                                 
                                    «ανεξάρτητο μικρό οινοπαραγωγό»·
                                 
                              
                                    γ)
                                 
                                 
                                    «ανεξάρτητο μικρό παραγωγό ποτών παρασκευαζόμενων με ζύμωση, εκτός του οίνου και της μπύρας»·
                                 
                              
                                    δ)
                                 
                                 
                                    «ανεξάρτητο μικρό παραγωγό ενδιάμεσων προϊόντων»·
                                 
                              
                                    ε)
                                 
                                 
                                    «ανεξάρτητο μικρό αποστακτήριο»·
                                 
                              
                  
                        β)
                     
                     
                        η ολική ετήσια παραγωγή σε εκατόλιτρα, εκτός της αιθυλικής αλκοόλης, η οποία δηλώνεται σε εκατόλιτρα καθαρής αλκοόλης·
                     
                  
                        γ)
                     
                     
                        ο αριθμός SEED ή ο αριθμός ΦΠΑ του αυτοπιστοποιημένου ανεξάρτητου μικρού παραγωγού, όπως ορίζεται στο άρθρο 5 παράγραφος 2 του παρόντος κανονισμού, όταν ο αποστολέας των αλκοολούχων ποτών δεν είναι ο παραγωγός·
                     
                  
                        δ)
                     
                     
                        η εμπορική περιγραφή των αλκοολούχων ποτών που παράγονται από τον ανεξάρτητο μικρό παραγωγό στην περίπτωση που η διακίνηση των προϊόντων περιλαμβάνει διαφορετικά αλκοολούχα ποτά και προβλέπεται η επιβολή μειωμένου ειδικού φόρου κατανάλωσης μόνο σε ορισμένα ποτά.
                     
                  
         
            Άρθρο 7
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 31.10.1992, σ. 21.
         
            (2)  Οδηγία (ΕΕ) 2020/1151 του Συμβουλίου, της 29ης Ιουλίου 2020, σχετικά με την τροποποίηση της οδηγίας 92/83/ΕΟΚ για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και τα αλκοολούχα ποτά (ΕΕ L 256 της 5.8.2020, σ. 1).
         
            (3)  Οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ L 9 της 14.1.2009, σ. 12).
         
            (4)  Κανονισμός (ΕΚ) αριθ. 684/2009 της Επιτροπής, της 24ης Ιουλίου 2009, για την εφαρμογή της οδηγίας 2008/118/ΕΚ του Συμβουλίου όσον αφορά τις μηχανοργανωμένες διαδικασίες για τη διακίνηση προϊόντων που υπόκεινται σε ειδικούς φόρους κατανάλωσης υπό καθεστώς αναστολής των φόρων αυτών (ΕΕ L 197 της 29.7.2009, σ. 24).
         
            (5)  Κανονισμός (ΕΟΚ) αριθ. 3649/92 της Επιτροπής, της 17ης Δεκεμβρίου 1992, σχετικά με απλουστευμένο συνοδευτικό έγγραφο για την ενδοκοινοτική κυκλοφορία προϊόντων υποκείμενων σε ειδικό φόρο κατανάλωσης, για τα οποία έχει καταβληθεί φόρος και τα οποία έχουν διατεθεί στην κατανάλωση στο κράτος μέλος αποστολής (ΕΕ L 369 της 18.12.1992, σ. 17).
         
            (6)  Κανονισμός (ΕΕ) αριθ. 389/2012 του Συμβουλίου, της 2ας Μαΐου 2012, για τη διοικητική συνεργασία στον τομέα των ειδικών φόρων κατανάλωσης και την κατάργηση του κανονισμού (ΕΚ) αριθ. 2073/2004 (ΕΕ L 121 της 8.5.2012, σ. 1).
         
            (7)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
      
      
         
            ΠΑΡΑΡΤΗΜΑ
            
               ΕΥΡΩΠΑΪΚΗ ΕΝΩΣΗ
            
            
               ΠΙΣΤΟΠΟΙΗΤΙΚΟ ΕΙΔΙΚΟΥ ΦΟΡΟΥ ΚΑΤΑΝΑΛΩΣΗΣ ΓΙΑ ΑΝΕΞΑΡΤΗΤΟΥΣ ΜΙΚΡΟΥΣ ΠΑΡΑΓΩΓΟΥΣ ΑΛΚΟΟΛΟΥΧΩΝ ΠΟΤΩΝ
            
            (Οδηγία 92/83/ΕΟΚ του Συμβουλίου – Άρθρο 23α)
            
                        
                           Αριθ. σειράς:
                        
                     
                  
                        
                                    
                                       1.
                                    
                                 
                                 
                                    ΣΤΟΙΧΕΙΑ ΤΟΥ ΑΝΕΞΑΡΤΗΤΟΥ ΜΙΚΡΟΥ ΠΑΡΑΓΩΓΟΥ
                                 
                              
                  
                        Επωνυμία/ονοματεπώνυμο
                     
                  
                        Διεύθυνση (οδός, αριθμός)
                     
                  
                        Ταχυδρομικός κώδικας, τόπος
                     
                  
                        Κράτος μέλος εγκατάστασης
                        Αριθμός SEED/Αριθμός ΦΠΑ
                     
                  
                        
                                    
                                       2.
                                    
                                 
                                 
                                    Περιγραφή των αλκοολούχων ποτών για τα οποία ζητείται πιστοποιητικό ειδικού φόρου κατανάλωσης
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Τύπος αλκοολούχων ποτών
                     
                     
                        Περιγραφή
                     
                     
                        Ολική ετήσια παραγωγή
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    ΣΤΟΙΧΕΙΑ ΤΗΣ ΑΡΜΟΔΙΑΣ ΑΡΧΗΣ
                                 
                              Επωνυμία
                        Αριθμός αναφοράς τελωνείου (εάν υπάρχει)
                        Διεύθυνση
                        Αριθμός τηλεφώνου
                        Ηλεκτρονική διεύθυνση
                     
                  
                        
                                    
                                       4.
                                    
                                 
                                 
                                    ΕΠΙΒΕΒΑΙΩΣΗ ΑΠΟ ΤΗΝ ΑΡΜΟΔΙΑ ΑΡΧΗ
                                 
                              Η κάτωθι υπογεγραμμένη εθνική αρχή επιβεβαιώνει:
                        
                                    —
                                 
                                 
                                    την ολική ετήσια παραγωγή που περιγράφεται στη θέση 2 του ανεξάρτητου μικρού παραγωγού που αναφέρεται στη θέση 1.
                                 
                              
                                    —
                                 
                                 
                                    ότι ο ανεξάρτητος μικρός παραγωγός που προσδιορίζεται στη θέση 1 πληροί τα κριτήρια που ορίζονται, κατά περίπτωση, στο άρθρο 4 παράγραφος 2, στο άρθρο 9α παράγραφος 2, στο άρθρο 13α παράγραφος 4, στο άρθρο 18α παράγραφος 3 και στο άρθρο 22 παράγραφος 2 της οδηγίας 92/83/ΕΟΚ.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Όνομα και ιδιότητα του υπογράφοντα
                     
                  
                        Τόπος, ημερομηνία
                     
                     
                        Σφραγίδα (εάν υπάρχει)
                     
                     
                        Υπογραφή
                     
                  
               Επεξηγηματικές σημειώσεις
            
            
                        1.
                     
                     
                        Το παρόν πιστοποιητικό χρησιμεύει ως δικαιολογητικό για την εφαρμογή μειωμένου συντελεστή ειδικού φόρου κατανάλωσης για τα αλκοολούχα ποτά που παράγονται από ανεξάρτητους μικρούς παραγωγούς, όπως αναφέρεται στο άρθρο 23α της οδηγίας 92/83/ΕΟΚ. Ως εκ τούτου, για κάθε ανεξάρτητο μικρό παραγωγό συντάσσεται ένα πιστοποιητικό ετησίως, το οποίο αναφέρεται σε όλους τους τύπους των παραγόμενων αλκοολούχων ποτών.
                     
                  
                        2.
                     
                     
                        Το έντυπο στο οποίο εκδίδεται το πιστοποιητικό έχει διαστάσεις 210 × 297 mm. Σε περίπτωση που το έντυπο εκτυπώνεται, η εκτύπωση θα πραγματοποιείται σε λευκό χαρτί που δεν περιέχει μηχανικό πολτό.
                     
                  
                        3.
                     
                     
                        Το πιστοποιητικό συμπληρώνεται ευανάγνωστα και κατά τρόπο που καθιστά τις ενδείξεις ανεξίτηλες. Τα έντυπα δεν επιτρέπεται να φέρουν ούτε διαγραφές ούτε προσθήκες. Το πιστοποιητικό συμπληρώνεται σε γλώσσα αναγνωρισμένη από το κράτος μέλος στο οποίο είναι εγκατεστημένος ο ανεξάρτητος μικρός παραγωγός. Ως «αναγνωρισμένη γλώσσα» νοείται μία από τις γλώσσες που χρησιμοποιούνται επίσημα στο κράτος μέλος του ανεξάρτητου μικρού παραγωγού ή οποιαδήποτε άλλη επίσημη γλώσσα της Ένωσης την οποία το εν λόγω κράτος μέλος έχει δηλώσει ως αποδεκτή για τον σκοπό αυτόν.
                     
                  
                        4.
                     
                     
                        Σε περίπτωση που το πιστοποιητικό συντάσσεται σε γλώσσα διαφορετική από τις αναγνωρισμένες γλώσσες του κράτους μέλους προορισμού, ο παραλήπτης επισυνάπτει μετάφραση στο πιστοποιητικό κατά την υποβολή του, κατόπιν αιτήματος των αρχών του εν λόγω κράτους μέλους. Το εν λόγω κράτος μέλος μπορεί, κατά τη διακριτική του ευχέρεια, να εγκρίνει απαλλαγή από την υποχρέωση επισύναψης της μετάφρασης.
                     
                  
                        5.
                     
                     
                        Ο αριθμός σειράς αποτελείται από 14 ψηφία. Αρχίζει με τον διψήφιο αριθμό που αναφέρεται στο έτος έκδοσης του πιστοποιητικού· ακολουθεί κωδικός αναγνώρισης του κράτους μέλους έκδοσης αποτελούμενος από δύο γράμματα, σύμφωνα με το σημείο 3 του παραρτήματος II του κανονισμού (ΕΚ) αριθ. 684/2009· ακολουθεί μοναδικός αναγνωριστικός κωδικός αποτελούμενος από 10ψήφιο αλφαριθμητικό εθνικό αριθμό, ο οποίος χορηγείται από το κράτος μέλος όπου είναι εγκατεστημένος ο ανεξάρτητος μικρός παραγωγός. Παρακάτω αναγράφεται παράδειγμα τέτοιου αριθμού σειράς: 22ES01ABCD234E.
                     
                  
                        6.
                     
                     
                        Στη θέση 1 του πιστοποιητικού αναγράφονται τα σχετικά στοιχεία που είναι αναγκαία για την ταυτοποίηση του ανεξάρτητου μικρού παραγωγού, συμπεριλαμβανομένου του αριθμού SEED του. Ο αριθμός ΦΠΑ αναγράφεται μόνον εάν ο ανεξάρτητος μικρός παραγωγός δεν διαθέτει αριθμό SEED.
                     
                  
                        7.
                     
                     
                        Στη θέση 2 του πιστοποιητικού, η αρμόδια αρχή αναγράφει την ολική ετήσια παραγωγή των αλκοολούχων ποτών του ανεξάρτητου μικρού παραγωγού για τον οποίο ζητείται το πιστοποιητικό, λαμβάνοντας υπόψη τα ακόλουθα:
                        
                                    α)
                                 
                                 
                                    ο τύπος του αλκοολούχου ποτού προσδιορίζεται σύμφωνα με τον ακόλουθο κατάλογο, όπως ορίζεται στην οδηγία 92/83/ΕΟΚ:
                                    
                                                i)
                                             
                                             
                                                μπύρα·
                                             
                                          
                                                ii)
                                             
                                             
                                                οίνος·
                                             
                                          
                                                iii)
                                             
                                             
                                                ποτά παρασκευαζόμενα με ζύμωση, εκτός του οίνου και της μπύρας·
                                             
                                          
                                                iv)
                                             
                                             
                                                ενδιάμεσα προϊόντα·
                                             
                                          
                                                v)
                                             
                                             
                                                αιθυλική αλκοόλη·
                                             
                                          
                              
                                    β)
                                 
                                 
                                    μπορεί να αναγράφεται η περιγραφή του προϊόντος. Σε περίπτωση που αναγράφεται η περιγραφή ενδιάμεσων προϊόντων και άλλων ποτών παρασκευαζόμενων από ζύμωση, η περιγραφή θα πρέπει να είναι σύμφωνη με το άρθρο 13α παράγραφοι 2 και 3 και το άρθρο 18α παράγραφος 2 της οδηγίας 92/83/ΕΟΚ·
                                 
                              
                                    γ)
                                 
                                 
                                    η ποσότητα του αλκοολούχου ποτού εκφράζεται σε εκατόλιτρα, εκτός από την αιθυλική αλκοόλη, η οποία αναγράφεται σε εκατόλιτρα καθαρής αλκοόλης.
                                 
                              
                  
                        8.
                     
                     
                        Στη θέση 3 του πιστοποιητικού αναγράφονται τα σχετικά στοιχεία που είναι αναγκαία για την ταυτοποίηση της αρμόδιας αρχής, συμπεριλαμβανομένου, κατά περίπτωση, του αριθμού αναφοράς του τελωνείου, όπως ορίζεται στο σημείο 5 του παραρτήματος II του κανονισμού (ΕΚ) αριθ. 684/2009.
                     
                  
                        9.
                     
                     
                        Οι αρμόδιες αρχές μπορούν να εγκρίνουν απαλλαγή από την υποχρέωση σφράγισης του εκδοθέντος πιστοποιητικού εάν αυτό έχει επικυρωθεί με άλλα μέσα, όπως η ηλεκτρονική υπογραφή.